ADATKEZELÉSI TÁJÉKOZTATÓ 
a Gábor Dénes Egyetem belső visszaélés-bejelentési rendszerébe bejelentést tevő személyek személyes adatainak a kezeléséről

1. Az adatkezelő

Név: Gábor Dénes Egyetem (a továbbiakban: GDE) 
Cím: 1119 Budapest, Fejér Lipót utca 70.
E-mail: info@gde.hu
Telefon: +36 20 999 8900
Honlap: www.gde.hu
Adatvédelmi tisztviselő: Péterné Hintós Andrea
E-mail: adatvedelem@gde.hu

2. Tájékoztató a belső visszaélés bejelentő rendszerben tett bejelentésekkel kapcsolatosan az érintettek részére abban az esetben, amikor közvetlenül az érintett adja meg a személyes adatokat:

	Az érintettek kategóriái
	A kezelt adatok köre
	Az adatkezelés célja
	Az adatkezelés jogalapja
	Az adatszolgáltatás elmaradásának következménye

	A bejelentést tevő természetes személy
	Név, e-mail cím, IP cím.
	Jogszabályban meghatározott bejelentést tevő személy jogosultságának megállapítása, az Érintett azonosítása.
	GDPR1 6. cikk (1) bekezdés c) pont alapján jogszabályi kötelezettség.
	A bejelentő jogosultságának ellenőrzése ellehetetlenül, így a kivizsgálás nem kezdhető meg.



1 GDPR: General Data Protection Regulation, az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet)
2 A panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban: Panasztv.)
2

	
	A bejelentés személyes adattartalma.
	A bejelentés
kivizsgálása.
	GDPR 6. cikk (1) bekezdés f) pont alapján a GDE jogos érdeke.
	Az adatszolgáltatás a bejelentés kivizsgálásához szükséges, a tárgyi adatok nélkül nem folytatható le a vizsgálat.



3. Tájékoztató a belső visszaélés bejelentő rendszerben tett bejelentésekkel kapcsolatosan, abban az esetben, amikor közvetetten jut a GDE tudomására az érintett személyes adata

	Az érintettek kategóriái
	A kezelt adatok köre
	Az adatkezelés célja
	Jogalap
	A személyes adatok forrása

	A bejelentésben érintett, illetve a bejelentés tartalmában szereplő természetes személyek.
	Név, munkakör, szervezeti egység, a bejelentés személyes adattartalma (különösen a bejelentés alapjául szolgáló jogellenes tevékenység).
	Jogszabály által előírt kivizsgálás lefolytatása.
	Az adatkezelés a GDPR 6.cikk (1) bekezdés f) pontján alapul, jogalapja a GDE jogos érdeke.
	A bejelentő személy adja meg az elektronikusan küldött levelében,  illetve az esetlegesen csatolt dokumentumokban.



4. A személyes adatok címzettjei, illetve a címzettek kategóriái

Az Érintett által megadott adatokat a GDE azon foglalkoztatottjai ismerhetik meg, akiknek feladata a bejelentés kivizsgálása, különösen:

a) elnök,
b) rektor,
c) főtitkár.

5. Az adatkezelés időtartama

Amennyiben a bejelentés nem megalapozott, nem állapítható meg jogsértés vagy a bejelentő személy nem jogosult a bejelentés megtételére, úgy a vizsgálat lezárását követő 1 évig.

A vizsgálat megalapozottsága esetén a bejelentést 5 évig őrzi a GDE, továbbá a vizsgálat megállapításai kapcsán munkajogi, polgári jogi, vagy büntetőjogi eljárás kezdeményezése esetén az eljárás jogerős lezárásáig.

6. Az adatkezelési tevékenység megvalósulása

A GDE a működése során felmerülő esetleges jogellenes cselekmények, visszaélések körülményeinek hatékony feltárása, valamint a GDE szervezeti céljai akadályoztatásának felderítése és orvoslása céljából belső visszaélés-bejelentő rendszert működtet. Az Adatkezelő az érintettek számára a weboldalán közzétett, külön erre a tevékenységre létrehozott bejelentes@gde.hu e-mail címen, valamint szóban és papír alapon írásban biztosítja a lehetőséget a bejelentés megtételére.

A GDE a részére továbbított adatokat kizárólag a fent megnevezett célból és feltételek szerint kezeli. Az adatkezelési tevékenység teljes mértékben a GDE Adatvédelmi Szabályzata, valamint az Informatikai Biztonsági Szabályzata alapján történik.

7. Az adatok védelme és biztonsága

A GDE a tudomány és technológia állása, a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.

A GDE észszerű mértékű fizikai, műszaki és szervezeti biztonsági intézkedéseket alkalmaz az érintetti adatok védelmére, különösen azoknak a véletlen, illetéktelen, törvénytelen megsemmisítése, elvesztése, megváltoztatása, továbbadása, felhasználása, elérése vagy feldolgozása ellen. Az adatokhoz korlátozott a hozzáférés, jelszavas védelem működik.

8. Automatizált döntéshozatal (beleértve a profilalkotást)

Automatizált adatkezelésen alapuló döntéshozatal jelen adatkezeléssel összefüggésben a GDE-n nem történik.

9. Harmadik országba, illetve nemzetközi szervezet részére történő adattovábbítás

Célzott adattovábbítás nem történik harmadik országba.

10. A jogok gyakorlása, jogorvoslat

Az érintett az adatkezelés teljes időtartama alatt élhet a GDPR-ban biztosított jogaival, melyet az 1. és 2. pontban meghatározott elérhetőségeken bármikor megtehet.

Az érintett kérelmezheti a rá vonatkozó

a) személyes adatokhoz való hozzáférést (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),

b) személyes adatok helyesbítését (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését) (GDPR 16. cikk),

c) személyes adatok törlését (az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; illetve jogszabály által előírt adatkezelés esetén törlési kérelem nem teljesíthető) (GDPR 17. cikk),

d) személyes adatok kezelésének korlátozását (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),

e) személyes adatok adathordozhatóságának érvényesítését (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk), továbbá

f) tiltakozhat személyes adatok kezelése ellen (az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető) (GDPR 21. cikk).

A kérelmet az adatkezelő postacímére vagy az adatvedelem@gde.hu e-mail címére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható). Továbbá jogsérelem esetén bírósághoz fordulhat (a pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11., tel.: 06-1-391-1400, honlap URL címe: http://naih.hu, elektronikus levelezési cím: ugyfelszolgalat@naih.hu) is fordulhat.

